Koordinatės: 55°32′44″ š. pl. 22°45′40″ r. ilg.﻿ / ﻿55.54556°š. pl. 22.76111°r. ilg.﻿ / 55.54556; 22.76111

Kriaučiaus akmuo
**Kriaučiaus akmuo** – masyvus riedulys Kelmės rajone, Pakražančio seniūnijoje, Vileikių kaime. Riedulys guli plyname ariamame lauke, prie Kražių–Jauniškės kelio, beveik ant aptakios 157 m aukščio kalvos viršaus. Šis riedulys yra trečias pagal dydį Lietuvoje. Gamtos paminklu paskelbtas 1990 m.

Apibūdinimas
------------

Riedulio ilgis – 7,84 m, plotis – 7,65 m, aukštis – > 4 m, didžiausia horizontali apimtis – 23,2 m. Riedulio forma netaisyklinga, iš viršaus žvelgiant šiek tiek trikampiška, palyginti neblogai apzulinta; paviršius gana aptakus, turi, parvelkant riedulį, su storais lynais apibrūžintų vietų. Riedulį sudaranti uoliena – biotitinis-granitinis granitogneisas, melsvai pilkas su rusvom, rausvom dėmėm. Tiriant šlifą, nustatyti šie mineralai: plagioklazas, mikroklinas, kvarcas, granatas ir biotitas, cirkonas, apatitas. Kristalinių grūdelių dydžiai: mikroklino – iki 25 mm, kvarco – iki 5 mm, plagioklazo – 0,1-5 mm, granato ir biotito – iki 2 mm.

Istorija
--------

Šis riedulys (tiksliau virš žemės paviršiaus prasikišusi nedidelė viršutinė jo dalis) vietos gyventojams buvo senai žinoma. Tačiau tik 1974 m. čia dirbę melioratoriai pirmąkart buldozeriu prastumdė žemę ir plačiau atidengė riedulio nugarą. 1985 m. akmuo dar labiau buvo atkastas, užsimota jį žūtbūt iškelti į paviršių, paskelbti gamtos paminklu, padaryti prieinamu lankytojams. Keletą metų niekaip nepavyko iš vietos pajudinti apie 600 tonų sveriančio riedulio. 1989 m. panaudojus iš Mažeikių naftos gamyklos pasiskolintus skriemulių blokus su rankos storumo lynais ir dviem į žemę įkasamais inkarais, pavyko riedulį ištempti į paviršių ir nuvilkti iki artimiausios Vileikių kaimo kalvelės.

Galerija
--------

* 
* 
*

Taip pat skaitykite
-------------------

* Didžiausi Lietuvos rieduliai

Nuorodos
--------

* Saugomų teritorijų valstybės kadastras Archyvuota kopija 2011-08-28 iš Wayback Machine projekto.
* Geologijos informacinė sistema (GEOLIS). Geotopai Archyvuota kopija 2016-03-05 iš Wayback Machine projekto.

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RKelmės rajono savivaldybės saugomos teritorijos |
| --- |
|  |
| Regioniniai parkai | 
Dubysos regioninis parkas • Kurtuvėnų regioninis parkas • Tytuvėnų regioninis parkas • Varnių regioninis parkas |
|  |
| Valstybiniai draustiniai | 
Kražantės hidrografinis • Kražių Medžiokalnio botaninis • Pakėvės telmologinis • Paginskių telmologinis |
|  |
| Gamtos paminklai | 
Kriaučiaus akmuo • Oreliškės akmuo • Pašimšės akmuo • Svilės šaltiniai |
|  |
| Valstybiniai gamtos paveldo objektai | 
Akmenų ruožas Velniakelis • Didysis Gorainių ąžuolas • Elbarų ąžuolas • Jungirio ąžuolas • Kiaunorių ąžuolas • Martyno pušis • Napoleono pušis • Pakarčemio ąžuolas • Panūdžių ąžuolas • Perkūnkalnio pušis • Pustlaukio duobė • Reibių ąžuolas • Spunsčio ąžuolas • Storoji Tytuvėnų šilo pušis • Šaukėnų pušis • Šventragių ąžuolas • Tučkinės akmenų ruožas |
|  |
| Savivaldybės gamtos paveldo objektai | 
Didysis Johampolio akmuo • Didysis Padubysio miško ąžuolas • Dūrupio akmuo • Miškinių ąžuolas |

 |